Päevatasu arvutatakse üldjuhul arvutamise vajaduse tekke kuule eelnenud kuue kalendrikuu jooksul töötaja teenitud palga kogusummast. Päevatasu arvutamisel arvatakse palga koosseisu töötaja teenitud palgana käsitatavad summad - põhipalk, lisatasud, preemiad ja juurdemaksed. Päevatasu arvutamisel ei võeta arvesse puhkusetasu ning teiselt tööandjalt saadud palka, samuti ravikindlustuse hüvitist ja teisi summasid, mida palgaseaduse kohaselt  ei käsitata palgana. Puhkusetasu arvutamiseks põhi- ja lisapuhkuse aja eest kohaldatakse  puhkusetasu arvutamise korda .